Teie: 29.05.2026 nr 8-3/4289-1	
Justiits- ja Digiministeerium	
	
 	Meie: 15.06.2026 nr 6-6/582 - 2	

	
	
Kriminaalmenetluse seadustiku muudatuste väljatöötamiskavatsuse (digitõendid)		

Tallinna linn toetab väljatöötamiskavatsuse eesmärki luua elektrooniliste tõendite kogumiseks selgem ning Euroopa Liidu Kohtu ja Euroopa Inimõiguste Kohtu praktikaga kooskõlas olev õiguslik raamistik.

Samas juhime tähelepanu sellele, et väljatöötamiskavatsuses on kavandatava regulatsiooni ühe võimaliku mõjuna nimetatud selle mõju kohtuvälistele menetlejatele, kuid väärteomenetluse erisusi ei ole väljatöötamiskavatsuses eraldi käsitletud.

Väärteomenetluses kohaldatakse kriminaalmenetluse sätteid VTMS § 2 ja § 31 lõike 1 kohaselt üksnes väärteomenetluse erisusi arvestades. Samal ajal sisaldab väärteomenetluse seadustik mitmeid erisusi ja piiranguid võrreldes kriminaalmenetlusega, sealhulgas tõendite kogumise ja menetlustoimingute tegemise osas.

Seetõttu peame otstarbekaks, et eelnõu edasise väljatöötamise käigus hinnataks eraldi kavandatava regulatsiooni mõju väärteomenetlusele ning vajaduse korral täpsustataks, millises ulatuses on digitaalsete tõendite kogumise regulatsioon kohaldatav väärteomenetluses tegutsevatele kohtuvälistele menetlejatele.

Samuti võiks eelnõu seletuskirjas selgitada, millises ulatuses on kavandatav regulatsioon kohaldatav väärteomenetluses, arvestades VTMS-is sätestatud erisusi ja piiranguid võrreldes kriminaalmenetlusega. Selline täpsustus aitaks tagada õigusselguse ning vältida võimalikke tõlgendamisprobleeme regulatsiooni rakendamisel.

Muus osas Tallinna linnal väljatöötamiskavatsusele märkusi ei ole.	

Lugupidamisega	

	
	
(allkirjastatud digitaalselt)	
Oliver Raal	
linna õigusteenistuse 
õigusloome osakonna jurist 
osakonnajuhataja ülesannetes	
	
Marek Ranne 59124222 marek.ranne@tallinnlv.ee